2. ΝΟΜΟΣ υπ’ αριθ. 3222 της 26/30 Απρ. 1955 Περί παραχωρήσεως δωρεάν οικοπέδου του Δημοσίου προς την Ελληνικήν Αρχιεπισκοπήν Αμερικής. Άρθρον μόνον.-1.Προς τον σκοπόν ιδρύσεως εν Αθήναις «του Σπιτιού Ελληνορθοδόξου Αμερικανού» επιτρέπεται η δωρεάν παραχώρησις εις την Ελληνικήν Αρχιεπισκοπήν Αμερικής τμήματος πήχεων τετραγωνικών 5000 εκ της ανηκούσης εις το Δημόσιον οικοπεδικής εκτάσεως παρά την Ριζάρειον Σχολήν και μεταξύ των οδών Βασιλέως Κων/νου, Ναϊάδων, Ριζάρη και Μερκούρη. 2.Επί σκοπώ αντιμετωπίσεως των απαιτουμένων δαπανών (δασμών κλπ.) δια την εισαγωγήν των απαραιτήτων υλικών και εξαρτημάτων προς εξοπλισμόν, επίπλωσιν και λειτουργίαν του κατά την προηγουμένην παράγραφον ιδρύματος δύναται να επιχορηγήται τούτο εκ του δημοσίου προϋπολογισμού, εφ’ όσον προς τούτο παρίσταται επιτακτική ανάγκη. 3.Δι’ αποφάσεως του επί των Οικονομικών Υπουργού θέλουσι ρυθμισθή αι λεπτομέρειαι εκτελέσεως του παρόντος. Ο παρών Νόμος ψηφισθείς υπό της Βουλής και παρ’ Ημών σήμερον κυρωθείς, δημοσιευθήτω δια της Εφημερίδος της Κυβερνήσεως και εκτελεσθήτω ως Νόμος του Κράτους. Σελ. 418 165-92 33.Μ.α.2 Εκκλησία Αμερικής 353 